
JvVatjetriĉ ĵKarfio. 

Jri renkontoj. 

(Originala rakonto.) 

• 

e mortis la reĝido Marko; li dormas en monta 
kaverno; lian dormon gardas vila*); apud 
li staras lia ĉevalo ŝarac kaj manĝas muskon; 
lia glavo staras en ŝtono. . . . Yenos la tempo, la 
glavo elsalto8 el la ŝtono, la reĝido Marko vekiĝos, 
prenoa per siaj manoj la glavon kaj forpelos la 
turkojn kaj restarigoa la serban iraperion." 

Tiel kantis, sidante sur la ferdeko de Danuba **) 
vaporŝipo, homo de ĉirkaŭ tridek kvin jaroj, kun 
delikataj kaj noblaj trajtoj, grizaj okuloj, brilantaj 
je ilamo de entuziasmo, vestita je ordinara kostumo 
de serbaj vilaĝanoj : tola ĉemizo , metita super la 
pantalonon, kuntiritan apud la genuoj, mallonga, dika 
cinamkolora drapa jako, malalta feso sen peniko kaj belaj 
ledaj ŝuoj, vidataj nur ĉe serboj, — ornamitaj supre 
per plektajo de maldikaj rimenetoj. — Li akompanis sin 
per y ,guale tt , — stranga korda instrumento de duongloba 
formo kun unu sola kordo, kiun oni ludas per hara arĉo; la 
sonoj de „gusle tt ne estas sen agrableco, sed kompreneble, 

*) Monta feino de serba mitologio. 
**) Definante terminojn geografiajn , 1'aŭtoro sin fondis je 1'orto- 
grafio franca. 

tiuj ĉi sonoj ne povas faii muzikan frazon, kaj servaa nur 
por esti fundamento de la pentraĵo, kiun faras la vortoj de 
la kantisto. 

Estis Buna oktobra tago — unu el tiuj tagoj, kiuj estas 
al homoj iafoje donacataj de aŭtuno antaŭ ol ĝi fine cedos 
sian lokon al la vintro. La vaporŝipo, egalmezure laborante 
per siaj radoj, bataladis kun peno kontraŭ la fluo de Danubo, 
kiu estas tie ĉi tre rapida; tio ĉi estis pli malproksime de 
la Fera Pordego, tie, kie la Danubo sin trabatadas inter la 
disbranĉoj de Balkanoj (de serba flanko) kaj de Karpatoj 
(de hungara flanko) kaj fluas rapide sur terure mallarĝa kaj 
profunda lito. De ambaŭ flankoj la bordoj sin levas per- 
pendikulare la riveron ĝi8 timiga alto, kompare kun kia homo 
ŝajnas nemezurebla malgranda. kaj sensignifa, aparte se oni 
ekpensas, ke tiuj ĉi bordoj staris tiel same neŝanceleble, ke 
tiu ĉi rivero fluis tiel same rapidege kaj la tuta naturo tie 
ĉi estis tia sama, kiam ne ekzistis ankoraŭ la regnoj, limataj 
nun de tiu ĉi rivero, kaj kiam la popoloj, trinkantaj nun 
ĝian akvon, ankoraŭ migradis en ebenajoj de Azio kaj Eŭropo 
orienta! Ia trankviliganta sento, ia konscio de malgrandeco 
de ĉiaj niaj pasioj penetras en la animon, kiam subite sur 
la serba bordo sur la terura alto oni ekvidas glatehakitan 
ŝtonegon kaj sur ĝi — latinan surskribon kun du grande- 
gliteraj vortoj supretitole: „Tabula Trajani." Tiu ĉi sur- 
skribo ekzistas preskaŭ mil okcent jaroj ! Post ĝi oni ren- 
kontas poste pli trankvile GolubacVm, la antikvan kastelon 
de serbaj reĝoj (antaŭ la perdo de la maldependeco) : ĝi 
ekzistas daŭre sescent jaroj. ... La montoj kaj la rivero 
estis tiaj samaj, kiel nun, kiam tie ĉi trakondukis siajn 
legionojn la venka roma imperieetro, kaj kiu scias, kiom da 
centjaroj antaŭ tio ili estis tiaj samaj, kaj kiom da centjaroj 
post ni ili estos tiaj samaj ! La naturo estas tiei same 
ŝanĝebla, kiel ĉio en la mondo, sed ĝiaj tagoj estas miljaroj 
por ni, kaj al niaj okuloj ĝi Ŝajnas malŝanĝata! Sed la 
homoj sin ŝanĝas pli rapide ol la naturo, kaj la aŭskultintoj 
la kantiston, kiu Jus finis la kanton pri la reĝido Marko 
(Kraljeviĉ Marko, kiel diras serboj), — tiu ĉi publiko similis 

nek je romaj legioneroj, nek je dakoj, kiujn ili estis devigataj 
humiligi sur la bordoj de Danubo; multkoloramase staris, 
sidis kaj kuŝis vestitaĵ je plej diversaj kaj originalaj kostumoj 
serboj el la „Sumadia a („arbara lando tt , t. e. la nuna regno 
Serbujo), el la Malnova Serbujo, el la aŭstra Slavonio, el la 
Bosna kaj Hercegovina, valakoj, bulgaroj, makedonanoj, 
cincaroj (rumanoj el Makedonujo), hungaroj, cieanoj, turkoj, 
hispanaj hebreoj; nur malofte estis vidata ĉapelo kaj europe- 
kudrita supervesto; tiu ĉi tuta diversvizaĝa amaso aŭskultadis 
atente la kantiston; eble ne ĉiuj komprenis bone la vortojn 
de 1'serba kanto, sed ĉiuj, videble, estis tuŝitaj de la kora 
sento kaj de la entuziasmo, kiuj ĉirkaŭkaptis la kantiston 
kaj estis aŭdeblaj el ĉia sono de lia voĉo. 

La kanto estis finita, kaj fariĝis silento; la amaso 
staris senmove, kvazaŭ atendante ankoraŭ iom da kantoj; la 
kantisto kondukis facile la arĉon sur lia instrumento; subite 
li eklevis la kapon kaj ekkantis denove; mi jam sciis tiom 
la serban lingvon, ke komprenis el kelkaj bulgarismoj, ke 
tiu ĉi kanto estis verkita, videble, de loĝantoj sur la serba- 
bulgara limo: 

Sufiĉe ni iradis, sufiĉe ni promenadis, 

Sufiĉe ni promenadis la ebenon de Ŝumadia, 

Sufiĉe, ke ni pereu, ni, nigraj, malriĉaj, 

Eklevu vian standardon, Manuŝ-vojevodo 

Niaj virinoj estas nigraj kukoloj,*) 

Niaj patrinoj estas nigrevestataj, 

Niaj patroj estas nerazataj, 

Niaj fratinoj estas nekombataj, 

Niaj infanoj estas sklavoj al turkoj. 

Sufiĉe ni iradis, sufiĉe ni promenadis, 

8ufiĉe ni promenadis ebenon de Ŝumadia, 

Sufiĉe ni mangis bakitajn safidojn, 

Sufice ni manĝis blankajn pogaĉojn**) 

Ni dismetu, ni dispelu la arojn de tiranoj, 

Ni liberigu almenau niajn malgrandajn infanojn! 



*) Kukolo estas ce serboj sinonimo de malfeliĉulino, ĉar ĝi ne scias, 
kie estas ĝiaj birdidoj; ekzemple, anstatau: «ha, vi, malfeliĉulo U ili diras: 
fivia patrino estas kukolo!« 
**) Serba pastelo. 

Ŝajnis, ke la sovaĝa energio de tiu ĉi kanto metiĝis 
en la kantiston; liaj okuloj ekbrilis ankoraŭ pli, lia talio 
rektiĝis, kaj kiam li finis, la amaso ŝajnis esti premita 
per deziro de libereco kaj de venĝo al la tiranoj r kiujn tuŝis 
la kanto. La amaso ree eksilentis, sed la kantisto profunde 
ekĝemis kaj malrapide sin levis de sia loko; tio ĉi estis 
klara signo de tio, ke estos pli nenia kanto, mi atendis, ke 
la kantisto komencos ĉirkaŭiri la publikon, sed okazis nenio 
simila; la amaso disiradis, kaj la kantisto tute ne ekprovis 
ricevi ion por la liverita plezuro; ĉu li estis artisto, mal- 
estimanta monon, aŭ li jam estis ĉirkaŭirinta la amason, kaj 
la lastaj kantoj, kiujn mi aŭskultis estis dankaĵo por la mal- 
avara doneco de la publiko? Mi aliris al la kantisto. 

— Pardonu al mi, diris mi, penante klare elparoladi 
la serbajn vortojn, ankoraŭ nekutimajn por mi: kredeble, vi 
jam ricevis antaŭ ol mi alvenis kaj auskultis; jen . . . kaj 
mi eltiris al li arĝentan moneron. 

— La sinjoro, certe, estas ruso? demandis li, ne pre- 
nante la moneron kaj ne respondante rekte al mia demando. 

— Jes, mi estas rusano, sed de kio vi povis diveni 
tion ĉi? 

Li ekridetis. 

— La sinjoro ja estas vestita je pelto; ĉu tie Ĝi iu 
vojaĝas vestita je pelto ? eraro estas neebla. 

Efektive, tio ĉi estis vero; sur la tuta vaporŝipo mi 
sola estis vestita je pelto. 

— Ĉu la sinjoro komprenis tion, kion mi kantis? Ĉu 
la sinjoro scias, kiu estis Kraljeviĉ Marko ? Mi vidis multajn 
msajn memvolulojn ĉe ni, en Serbujo, dum la milito por la 
liberigo*), sed tre malmultaj sciis pri li. 

Mi ne volis jesi lian opinion pri miaj sampatrujanoj, 
kaj mi rakontis al li kiel mi povis kaj kion mi sciis pri la 
historia Marko, filo de reĝo Vukaŝin Mernjavĉeviĉ; mi 
memorigis al li, ke li estis unu el la kontraŭuloj de la lasta 
serba regneetro Lazar Grebljanoviĉ; ke poste K estis vasal» 

*) En 1876 jaro. 

de turkoj kaj estante ilia ligano li pereis en Valakujo en la 
jaro 1394 dum militiro. 

Eun neesprimebla mireco rigardis min la kantisto dum 
mi parolis. 

— Eble, estis ankaŭ tia Marko, elparolis li malrapide, 
kiam mi eksilentis; — * mi ne scias, . . . nur tio ĉi ne estas 
tiu Kraljeviĉ Marko, kaj vi, videble, pri la vera Kraljeviĉ 
Marko ne scias . . . 

Mi komprenis, ke mi faris eraregon. Ĉu havis rilaton 
al historia persono de Kraljeviĉ Marko al la kantisto-entuziasto ? 
Li sciis nur sian Kraljeviĉ* Markon, la Kraljeviĉ' Markon de 
legendoj, tiun, kiu dormas jam multe da centjaroj kaj, kiam 
„venos lia horo a , vekiĝos kaj liberigos de tiranoj la tutan 
serban nacion, — kaj tiu ĉi Kraljeviĉ Marko estas neniom 
simila je la w mia* *) . . . 

Kaj li ripetis al mi la legendon. — Kaj venos lia horo, 
kiam li vekiĝos por liberigi sian nacion, kaj — kiu scias ? — 
eble, tiu ĉi horo estas proksima; estas eble ke Kraljeviĉ 
Marko jam vekiĝis kaj iradas inter ni, sed lia horo ankoraŭ 
ne venis, kaj ni lin ne konas! 

La okuloj de 1'kantisto strange ekbrilis ĉe tiuj ĉi vortoj; 
ĉu tio ĉi estis okulbrilo de entuziasto aŭ de frenezulo? 

— En ĉia okazo, mi diris, la serboj de Ŝumadia jam 
estas liberigitaj, kaj sekve ili ne bezonas la vekiĝon de 
Kraljeviĉ Marko. 

Tiuj ĉi vortoj impresis la kantiston tiel forte, kiel mi 
ne povis atendi; li eksaltis de 1'benko, sur kian li eksidiĝis. 

— Sinjoro, mi aŭdis, ke la italoj ne povas trankviliĝi, 
ĉar la malgranda parto de ilia nacio ankoraŭ ne estas unu- 
igita kun la patrujo, ankoraŭ ne havas rajton esti nomataj 
italanoj; tiaj serboj ekzistas ankoraŭ en pli multa nombro, 
kaj eble nur unu kvarono de Tserba nacio estas liberigita . . . 
estas sufiĉe por efikado de Kraljeviĉ Marko — nur li venu! 

Li sidiĝis sur la benkon kaj enpensiĝis. 

*) Cetere, ekzistas kelkaj kantoj, priskribantaj la morton de 
Kraljeviĉ Marko; estas rimarkinda, ke en Malnova Serbnjo, — loko de 
liaj heroaĵoj — lia nomo havas nebonan gloron. 

La krepusko malleviĝis; super la rivero pendis nebuleto, 
tra kiu estis vidataj fantaziaj dentetoj kaj turoj de Tfortikajo 
de Turbo Smederevo (Semendria), al kiu alproksimiĝis la 
vaporŝipo. 

La kantisto leviĝis. 

— La sinjoro vojaĝas Belgradon? 

— Jes. 

— Mi ankaŭ vojaĝas tien. Ĉu estas eble sciiĝi vian 
estimindan nomon? 

Mi min nomis. 

— Kaj mi estas Marko Kraljeviĉ. 

Se li dirus, ke li estas kapitano de Trepubliko San- 
Marino, reĝo de 1'insuloj Samoa, duko de Tafrika gento 
Njam-Njam, — mi estus frapita malpli ! . . . „ Aŭ tio ĉi estas 
malĝentila kaj sensenca mistifiko, aŭ tiu ĉi homo estas 
freneza", — mi ekpensis. 

— Ne miru, sinjoro, diris li facile ridetinte; — Marko 
estas mia baptonomo, kaj Kraljeviĉ estas nia familinomo ; eble 
ian mian antaŭulon oni alnomis „kralj" (reĝo) , kaj estas 
ebla, ke iu el ili estis efektive reĝo, — kiu scias tion? 
Sed en nia familio neniam estis Marko. Unufoje mia patro 
vidis en sonĝo: venis al li vila kaj diris: ĉe vi estos naskita 
filo, kaj vi lin nomos Marko. tt — En la sekvanta tago mi 
estis naskita . . . 

Tideble, ke la okaza simileco de Fnomo, la sonĝo de 
Tpatro, kiu ankaŭ estis, kredeble, entuziasto, konstanta 
revado en regiono de )a legendo, — ĉio tio ĉi ne povis ne 
impresi je Tekscita cerbo de rmalfeliĉulo, kaj liaj vortoj, ke 
la atendata Kraljeviĉ Marko iradas inter ni kaj atendas nur, 
ke eksonoru lia horo, — ĉu tiuj ĉi vortoj ne rilatis al li mem? 

— Bonan nokton, diris Marko Kraljeviĉ forirante: — 
Dio helpos, ni nin vidos en Belgrado. 

La vaporŝipo proksimiĝis al la smedereva haveno, kies 
sekvanta estas Belgrado. La suriranta luno arĝentigis la 
dentetojn kaj turojn de smedereva fortikaĵo, kies antikva} 
muroj sin levas rekte el la akvoj de Trivero ankoraŭ pli antikva. 

* 

Ni vagadis preskaŭ du horoj en la mallarĝaj, kurbaj 
stratoj, kuŝantaj proksime de Savo. Tie ĉi, pli ol aliloke 
en Belgrado, estas konservita la karaktero de Fantaŭa 
originala duonturka-duonslava urbo; tie ĉi ekzistas ankoraŭ 
multe da malnovaj konstruaĵoj , altaj kaj mallarĝaj , kiea 
supraj etaĝoj superstaras la malsuprajn, en kiuj preskaŭ ĉiam 
estas butikoj; la strata vivo tie ĉi estas ankaŭ pli originala, 
pli nacia, ol en la novaj stratoj de Tsupra parto de 1'urbo. 
La mallevinta krepusko de mallonga vintra tago devigis nin 
fine ĉesigi nian migron, kaj ni decidis, ke antaŭ ol ni 
ekpaŝos laŭlonge la kruta strato, kiu iras ĉefan arterion de 
1'nova urbo, ni eniru en la plej proksiman kafejon kaj 
ekprovu ian nacian ŝumadian manĝaĵon. Baldaŭ ni trovis 
kafejon en malnova domo, super kies pordo estis pentrita 
militisto kun kurba glavo en la mano kaj surskribo ĉirkaŭe: 
„Kafejo de Kraljeviĉ Marko." JSi mendis nacian supon 
„ĉorba a kaj rostaĵon ^ĉjulbasti* (manĝaĵoj, kiuj juĝante laŭ 
iliaj nomoj estis prenitaj de turkoj), kaj atendante ilin, ni 
mendis saligaĵon. Dum ni manĝis la alportitajn fiŝojn, la 
servanto bruligis la lampojn kaj eklumis nian tablon. 
Subite el la malluma, ankoraŭ nelumita angulo, sin levis 
belkreska homo kaj, veninte al ni, diris: 

— Bonan vesperon, sinjoro! 

Mi ekrigardis Palveninton. Tio ĉi estis mia kantisto 
Marko Kraljeviĉ. Mi ne povis min deteni de ŝerco, kiu sin 
trudis al mi mem : 

— Marko Kraljeviĉ ĉe „Kraljeviĉ Marko.* 

— Ruso manĝas rusojn , — ridetante respondis la 
kantisto. 

Certe, la nepovo kompreni tiun ĉi respondon estis klare 
skribita sur mia vizaĝo , kaj mia akompaniisto — aŭstra 
serbo — rapidis klarigi al mi, ke fiŝoj, kiujn ni manĝis — 
malgrandaj haringoj de dalmatia bordo de TAdriatika Maro 
estas nomataj rusof. 

Mia konato montriĝis ne sole kantisto-entuziasto , sed 
ankaŭ interesa interparolanto. Mi invitis lin sidiĝi kaj 

mendis ruĝan negotinan*) vinon. Interparolante, mi sciiĝis, 
ke Marko Kraljeviĉ aperis en la kafejo per maniero tute 
Datura: la mastro de Tkafejo estis lia frato. Aranĝinte la 
kafejon, li ĝin nomis kafejo de Kraljeviĉ sen ia ruza aenco; 
sed poste oni konsilis al li ĝin nomi „kafejo de Kraljeviĉ 
Marko* kaj per tio doni novan signifon al ĝia elpendaĵo. 

— Kredeble, sinjoro, vi nun jam pli bone scias nian 
lingvon, morojn kaj ankaŭ — kiu devas esti por ni Kraljeviĉ 
Marko? — demandis min la kantisto post la rakonto al ni 
la historion pri la nomo de 1'kafejo. 

— Jes, kompreneble, nun mi scias pli bone. Sed 
tamen mi devas konfesi, ke mi komprenas ne tute la nepran 
deziron de serboj, almenaŭ de ĉi-tieaj serboj, kiujn mi observas 
— formi ne nur unu nacion, sed ankoraŭ unu regnon, en 
kiun devas enflui ĉio, kio parolas serbe au je simila lingvo. 

Mi parolis certiĝinta, ke mi estos komprenita. Dum 
kelkaj semajnoj de mia loĝado en Belgrado mi konvinkiĝis, 
ke serba popolamasulo povas esti nur malmulte inteligenta 
je aliaj rilatoj, sed en politiko li staras en la alteco de la 
nuna stato de eia demando. 

Marko Kraljeviĉ ekridetis. — 

— Tiu deziro ekzistas sinjoro, ĉar la serboj jam havis 
iam regnon dum niaj antikvaj reĝoj kaj caroj (imperiestroj); 
ĝi jam estis kaj devas ree estiĝi, kaj nun jam por ĉiam, ĉar 
ĉia nacio devas esti unuigita; nur antaŭ nelonge unuiĝis 
germanoj kaj italoj, kial do nia nacio ne devas esti same? 
Kaj mi kredas, sinjoro, ke tio ĉi estos, kaj por tio ĉi vekiĝos 
Kraljeviĉ Marko, kaj . . . 

Li subite eksilentis kaj reve direktis malproksimen siajn 
rigardojn, kaj en liaj okuloj mi rimarkis tiun flameton, kiu 
frapis min jam sur la vaporŝipo — la flameton de ne- 
normala cerbo. 

Mi ne volis daŭrigi la interparolon je temo, kiu, okul- 
videble, tiel impresis la malfeliĉulon , kaj mi penis tranameti 

lin je tezo malpli ŝovinista. 

i 

*) Negotin estas urbo en Serbujo. 

— Bone, ni supozu, ke la eerba nacio estas unuigita, 
faras unu regnon, — - sed kio estos konkludata el tio ĉi? 
Ĉu oni devas trankviliĝi je tio ĉi? 

La vizaĝo de Marko sin turnis al mi kun ia timigita 
n ekompreneco en rigardo. 

— Sed . . . kion oni deziru pli? Dio donu al ni atingi 
nur tion ĉi! Kaj, eble, tio ĉi estas jam proksima . . . Aŭdu, 
sinjoro, ekdiris li, mallaŭtiginte sian voĉon, — Dio elektia 
siajn profetojn el paŝtistoj, kaj Kristo siajn apostolojn — el 
Ĝŝistoj . . . Kiu komprenos la signojn de Dio? . . . Kaj, eble, 
Kraljeviĉ Marko jam vekiĝis kaj iradas inter popolamasoj 
kun sia nomo aŭ kun la fremda, — kaj atendas sian horon . . . 

Bedaŭrinda, malfeliĉa homo! En via cerbo, videble, 
forte enradikiĝis la penso ke vi ne sole nome estas Marko 
Kraljeviĉ ; vi kredas , ke vi estas alvokota por pleuumi la 
mision de la legenda heroo, kaj vi eĉ ne estas konfuzata && 
penso — per kia maniero vi faros tion ĉi! 

Mi ree ekpenis turni la interparoladon je alia temo. 

— Vi demandas: kion oni deziru pli? Tion, — ke 
jam nun )a homaro celas unuiĝi ne sole nacie, sed tutarer 
ĉiuj homoj estu fratoj; kial ni celu en la komenco per glavo 
kaj sango fratecon en ĉia aparta nacio, dume estas ebla pace- 
laboradi por efektivigi la fratecon de ĉiuj homoj? Ĉu vi 
legis, Marko, en Jesajo . . . ? 

— Ne, sinjoro, legi . . . mi legas malbone, mi aŭdis r 
ke estis profeto Jesajo, sed mi neniam legis. 

— Nu, ja en la libro de Jesajo estas sekvanta pro- 
fetaĵo . . . Kaj mi penis traduki tiel proksime al la originalo, 
kiel tion al mi permesis mia scio de lia nacia lingvo, — la 
glorajn inspirajn vortojn (Jesajo, II, 4): 

— Kaj oni reforĝos el glavoj plugilojn kaj el ponard- 
egoj rikoltilojn, ne levos glavon nacio kontraŭ nacio, kaj oni 
ne lernos pli militi. 

Mi atendis de li rediron je miaj vortoj; tamen, al mia 
miro, li nelaŭte ripetis post mi la vortojn de la profetajo kaj 
poste petiB min diri ilin ankoraŭ unufoje; kredeble, ili frapi* 
lin pli forte, ol mi povis supozi. 

— Nu! ekdiris li nelaŭte, — por tio ĉi la popolo ankaŭ 
povas bezoni Kraljeviĉ , Markon. 

Li sidiĝis sur benkon iom pli malproksime de ni kaj 
profunde enreviĝis; iafoje li ripetadis la vortojn, frapintajn lin. 
Ni finis niau vespermanĝon. 

— Bonan nokton, Marko! 

Li, ŝajnis al ni, apenaŭ aŭdis nin en lia enreviĝo. 

— Kun Dio! ekdiris li aŭtomate la laŭmoran serban 
„adiaŭ. tt 

Silente ni iris laŭlonge la kruta mallarĝa strato, kaj 
mia koro estis ŝarĝita. Malfeliĉa kantisto! kien kondukos 
vin la malfeliĉa okazo de via nomo, kiu tiel forte frapis vian 
ekzaltitan cerbon? Ĉu ne forbruligos vin la bruletanta en 
vi flamo de frenezeco? 

* * 
* 

Estis la fioo de Februaro, kaj ĉie sentiĝis ventumo de 
Tvenanta printempo; jam neĝo estis nenie vidata; la glacio, 
kaptadinta Savon kaj Danubon, forfluis, liberiginte de siaj 
katenoj du aŭ tri vaporŝipojn kaj kelkajn trenŝipojn, ĉirkaŭ- 
ienitajn de ĝi apud Belgrado; post kelkaj tagoj devis foriri 
unuafoje la vaporŝipo malsupren laŭlonge la Danubo, kaj mi 
intencis per ĝi torlasi la ĉefurbon de Serbujo. Tiun ĉi 
matenon mi tute dediĉis al la rea ĉirkaŭrigardo de Tfortikajo, 
kaj nun mi sidis sur benko en parko „Kalimegdana tt , kiu 
ĉirkaŭas la fortikajon, — sur alta monto super la Savo mem, 
kaj la printempa bloveto ventumadis min per sia afabla 
spirado. De malsupro estis aŭdataj sonoj de haveno, 
vekiĝanta al somera agado. Nelarĝa, sed multakva Savo 
sub miaj piedoj kunfluis sin kun la potenca Danubo, kaj 
ankoraŭ dum longe la rigardo povis observi la fluon de ĝiaj 
klaraj akvoj diferenceblaj de la flavetaj akvoj de Danubo. — 
Dekstre estis vidataj ambaŭ partoj de 1'fortikajo: la mal- 
supra, kies muroj sin levas rekte el ia akvoj de Tkunfluantaj 
Savo kaj Danubo, kaj la supra — sur la monto; melankolia 
sento, demando: „por kio tio ĉi ĉio estis bezonata, kaj por 
kio ĝi estas bezonata nun tt naskiĝas en la animo, kiam oni 

rigardas tiun ĉi aron de kon8truajoj kaj muroj, de kiuj nur 
nemultaj estas loĝataj (de soldatoj aŭ punlaboristoj); tie ĉi 
ekzistas muroj kaj profunda, ĉirkaŭmetita per brikoj puto, en 
kiun oni sin mallevas per ŝraubaj brikaj ŝtuparoj — restaĵoj 
de tempoj de romanoj; tie ĉi interne sur ia pordego oni 
Aridas surskribon: w Justinianus Imperator . . . u , kaj supre — 
la surkonstruaĵo estas de klarturka stilo, kiel ankaŭ la 
ĉvitbanejo kaj multaj aliaj konstruajoj; sur unu pordego estas 
elbakita insigno de glora aŭstra militestro princo Eŭgenio 
Savoja. Tiuj ĉi muroj vidis multajn batalojn kaj mortojn 
ĝis la atakmilito kontraŭ ili en la jaro 1806 per Karaĝorĝje*). 
Sed nun ili perdis ilian militan signifon, kaj antikvaj fanda- 
feraj pafilegoj, forlasitaj kaŭze ilia maltaŭgeco, pace rustas 
sur la detruiĝantaj muroj, super difektitaj, larĝaj kaj pro- 
fundaj fortikaĵkavoj , ĉirkaŭmetitaj per brikoj. — El la blu- 
anta malproksimo — antaŭe — pelas siajn flavetajn akvojn 
la potenca Danubo, larĝege disverŝiĝanta sur la Slavonia 
ebenajo; sur alia bordo de Savo — jam en Aŭstro-Hungarujo — 
kuŝas la urbeto Zemlin; dekstre — sur la Danubo kuŝas 
Panĉova; estas ankoraŭ vidataj kelkaj vilaĝoj ... La ĉirkaŭ- 
vido de tie ĉi estas belega; oni diras, ke en klara vetero de 
tie ĉi estas videbla la tuta Slavonia ebenaĵo ĝis la sankta 
ĉe serboj monto Fruŝka (tie en monaĥejo ripozas la mort- 
korpo de la caro Lazar), — ĝis la blankaj turoj de Peter- 
vardejn. 

— Bonan tagon, sinjoro! eksonis subite apud mi. — 
Mi returnrigardis. Tio estis nia malnova konato, Marko 
Kraljeviĉ, kun „gusle a en siaj manoj. Li ŝanĝiĝis malmulte; 
tio ĉi estis tiu sama maldika gracia talio, tiuj samaj delikataj 
kaj noblaj trajtoj, tiu sama flamo de la grizaj okuloj ; sed 
krom, ke en la okuloj de lia vizaĝo bruletis ankoraŭ flamo 
— du mallumruĝaj makuloj sur la vangostoj, — kaj mia 
koro estis kunpremita de kompato je la entuziasto, kiu en 
flugoj de sia ekscitita penso, eble, mem ne konsciis sian 
malsanon. 



*) Kara (nigra) Georgio — la unua serba vasala princo. 

Nu, kio, sinjoro, ĉu vi rigardas la landoja de la hungara 
Teĝo? ekparolis Marko kun febra viviĝeco, — sed ja ĉirkaŭe, 
— kiora vidas la okulo — loĝas ankau serboj ; sur la dekstra 
bordo de Danubo — en Slavonio, kiel Ui ĝin nomas — oni 
leĝigas almenaŭ la serban lingvon; dume sur la maldekstra, 
kiun ili rilatigas al Hungarujo, oni ne faras eĉ tion ! . . . 
Jes, sinjoro, ekzistas ankoraŭ eĉkado por Kraljeviĉ Marko, 
kiam li venos; kaj li venos kaj kreos al ni grandan aerban 
regnon; vi parolu, sinjoro, kion vi volas, sed antaŭ ol homoj 
unuiĝos en homaro, kiel fratoj, ili devas esti unuigotaj en 
eia nacio! 

Li eksilentis kaj enpense rigardis malproksimen. 

— La sinjoro estis tutatempe en Belgrado? estos 
ankoraŭ dum longe? 

— Ne, mi forveturos post kelkaj tagoj. 

— Kiel estas tio, kion vi, sinjoro, diris el Jesajo? 
ripetu al mi, se estas ebla. 

Mi plenumis lian peton. 

Responde je tio li subite eksidiĝis sur benkon apud 
mi, ekkondukis kelkfoje la arĉon sur la „gU8le* kaj — ek- 
kantis. Tio ĉi estis kanto simila per ĝiaj versoj je versaĵoj 
•de serba eposo; tia sama deksilaba verso kun cesuro post la 
kvara silabo; tiaj samaj turnoj de parolo kaj analogioj. En 
la komenco tio ĉi estis tia sama kanto pri Kraljeviĉ Marko, 
lia atendata vekiĝo kaj metataj sur lin esperoj; sed poste 
la kantisto subite faris kuraĝan turnon: li jesis, ke Kraljeviĉ 
Marko liberigos en la komenco sian nacion kaj poste unuigos 
•en frata amo la tutan homaron por tio, ke estu plenumota 
la antikva profetajo : Kaj oni reforĝos el glavoj plugilojn kaj 
el ponardegoj rikoltilojn; ne levos glavon nacio kontraŭ 
nacio, kaj oni ne lernos pli militi. 

Mia kantisto estis, sekve, ankoraŭ poeto, eble — ankaŭ 
improviziisto per helpo de ia fleksebla kaj bonsona serba 
lingvo. Miaj vortoj, diritaj al li tiam en la kafejo, videble, 
frapis lin profunde; liaj idealoj kaj celoj fariĝis pli larĝaj, 
sed ankaŭ por tiuj ĉi celoj li estis konvikita de la neceso 
de vekiĝo kaj veno de lia Kraljeviĉ Marko. 

La makuloj sur siaj vangoj pliheliĝis. Li profunde 
eksopiris, sin levis de sia loko kaj rapide foriris, dirinte pli 
nenian vorton, nek eĉ „adiaŭ a , nek returninte sin ec unufoje. 

* * 

* 

Kie vi estas nun, Marko Kraljeviĉ? Ĉu radikiĝis en 
vi la kreskadinta en vi semo de frenezeco, kaj vi nun jam 
sen ŝanceloj pensas, ke vi estas ne sole nome tiu Kraljeviĉ 
Marko, kiu liberigos kaj unuigos vian nacion? aŭ — kaj tio 
ti estas pli kredebla — vi, kiel la heroo de la legendo, 
dormas nun sub la tero, kaj tiu ĉi dormo estas por vi eterna 
dormo? via mortema korpo ripozas sub modesta ŝtono de ia 
trankvila tombejo de la jam libera Sumadia ? via cerbo (kiun 
ni, homoj de ora mezo, homoj de amaso, ne povas ne opinii 
malnormala) kaj via multesuferinta koro eniris jam en la 
rondoturnon de Tŝtofo, kaj la vivigadinta ilin malmortema 
animo revenis al ĝia unuafonto, al -la Granda Spirito de 
1'universo? 1 . £> - 

\ \ \ 9 r > 

7) Persono, kiu abonis la «Bibliotekon" sen antaiipago, ne alsendis 
a monon en la definita tempo , t. e. post la ricevo de V 10-a folio, kaj 
ne respondis la memorigon de V administracio, perdas por ĉiam la krediton 
de Padministracio. 

8) Abonanto, kiu ne deziras plu abonadi la "Bibliotekon* , devas 
tempe sciigi pri tio la administracion kaj unutempe pagi ĉinjn siajn 

suldojn al la "Biblioteko*, se li ilin havas. 

9) La «Bibliotekonu oni povas aboni: en Francujo — ĉe s-ro L. 
de Beanfront (Epernav, Marne) ; en Portugahijo — ĉe d:ro Costa e Almeida 
(Rezende); en Rusujo ĉe s-ro Gernet (Qdeso, Puskinakaja, 44); en Svedujo 
— ĉe la Klubo Esperantista en Upsalo; la abonantoj el aliaj landoj devas 
sin turni al s-ro Gernet 

10) Oni povas pagi por la «Bibliotcko- per la mono kaj neuzitaj 
oŝtaj signoj de ĉiuj landoj. 

11) Eldonanto de la " Biblioteko" estas ĉiu persono, kiu sendos al 
s-ro Gernet ne malpli ol 25 frankoj ĉiujare ĝis tiam, kiam la «Bibliotekou 
bezonos nenian materialan helpon, — t. e. kiam la enspezoj de la « Biblio- 
teko« suflĉos por kovri ĝiajn elspezojn, — aŭ kiu sendos al li unutempe 
ne malpli ol 100 frankoj. 

12) La nomoj de la eldonantoj estas presataj sur la titola paĝo de 
kajero de la "Biblioteko*. 

12) Kiam la «Biblioteko« donos profiton, tiu ĉi profito estos dividata 
inter ĉiuj eldonantoj kaj ĉiu el ili ricevos la parton, proporcian al la 
enportita de li kapitalo kaj al la tempo, dum kiu oni uzis tiun ĉi kapitalon. 

13) Kiam la nombro de la eldonantoj estos ne malpli ol 5, ili tiam 
elektados ĉiujare per absoluta plimuito da voĉoj ia redaktoron de la 

Bibliotekos ditinos la abonpagon kaj havos la rajton Sanĝi la kondiĉojn 
e eldonado. 

14) Tiuj ĉi kondiĉoj estos presataj sur la kovrilo de ĉiu kajero de 
feBibliotekoa. Pri ĉiu j ŝanĝoj de tiuj ĉi kondiĉoj oni anoncas en 

*Lingvo Iuternacia«. 

\p~\V&) La nomoj de la abonantoj estos presataj sur la kovriloj de la 
ajeroj de r^Biblioteko*. 

Abonantoj de la "Bibliofefeo". 

La foliojn 1—10 abonis: 
33 s-ro V. Reincr, 34 s-ro B. Petrjajevski, 35 s-ro N. M. Smolenski, 
s-ro S. Zilbernik, 37 s-ro P. M. Cvetkov, 38 s-ro M. M. Abesgus, 
—40 s-ro V. N. Vojejkov, 41 s-ro G. J. Ramstedt, 42—43 *-p N. A. 
! -Girej, 44 s-ro M. Sraolin, 4.") s-ro K. 0 Svambom, 46 s-ro Kffijj 
Snir, 47 s-ro V. T. Solodiĥin, 48 s-ro I. Portnov, 49 s-ro A. Burenkov, 
8-rino P. K. Novickaja, 51 s-ro A. Rubinzom 

eldonatan de la Klubo Esperaniista en Upsala. 

La gazeto "Lingvo Internacia" estas eldonata 

en la lingvo Esperanto kaj enhavas: /) sciigojn pri 
la sukcesoj de Esperanto en diversaj landoj, pri la 
novaj libroj en kaj pri Esperanto, pri internaciaj 
vojaĝoj kaj entute pri cio, iuŝanta lingvon inter- 
nacian; 2) artikolojn, dedicitajn al la gramatiko 
kaj vortaro de Esperanto; 3) artikolojn pridiversaj 
projektoj, novaj kaj malnovaj, de inieracia komu- 
nikiĝo; 4) diversajn modelojn de prozo kaj poezio 
en Esperanto; 5) anoncojn. 

La gazeton "Lingvo Intemacia" oni abonas: 

en Ameriko ĉe R. Geoghegan, Tacoma, IVashington, V. S. A. 
en Francuĵo ĉe L. de Beaufront, Epernay, (Mame). 
en Germanujo ĉe IV. H. Trompeter, Scha/ke. IVestfalen. 
en HispanujO ĉe Adolfo Serapio. Pontevedra, Silleda. 
en Portugalujo ĉe d-ro Costa e Almeida, Rezende. 
en Rusujo ĉe V. Gernet. Puŝkinskaja. 44, Odessa. 

En aliaj landoj om mendat la zazeton aŭ per la poŝto, 

aŭ rekie Ĉe la redakcio, adr. Upsala. 

La jara abonpago estas: 
75 cendoj — 4,2$ frankoj ~ J,Ĵ0 germ. mafkoj, == 1000 

reĵsoj— 1,50 rubloj = 3,oo kronoj. 



